Uredba Komisije (ES) št. 2458/95

z dne 19. oktobra 1995

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] z dne 23. julija 1987 o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo Komisije (ES) št. 1739/93 [2] in zlasti člena 9 Uredbe,

ker je treba zaradi zagotovitve enotne uporabe kombinirane nomenklature, priložene navedeni uredbi, sprejeti ukrepe v zvezi z uvrstitvijo blaga iz priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature, ta pravila pa se uporabljajo tudi za vse druge nomenklature, ki v celoti ali delno temeljijo na kombinirani nomenklaturi ali jo dodatno razčlenjujejo, uvedene z določbami Skupnosti, ki urejajo posebna področja, zaradi izvajanje tarifnih in drugih ukrepov, ki se nanašajo na blagovno menjavo;

ker je treba blago, ki je navedeno v stolpcu 1 preglednice iz priloge k tej uredbi, v skladu z navedenimi pravili uvrstiti z ustrezno oznako KN, navedeno v stolpcu 2, zaradi razlogov, navedenih v stolpcu 3;

ker je sprejeto, da se po določbah člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti [3] v obdobju treh mesecev imetnik še naprej lahko sklicuje na zavezujoče tarifne informacije, ki so jih izdali carinski organi držav članic glede uvrščanja blaga v kombinirano nomenklaturo, ki pa ne ustreza pravicam, ki jih uvaja ta uredba;

ker Oddelek za carinsko in statistično nomenklaturo Odbora za carinski zakonik ni izdal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago iz stolpca 1 preglednice v prilogi se zdaj v kombinirano nomenklaturo uvrsti pod ustrezne oznake KN, navedene v stolpcu 2 navedene preglednice.

Člen 2

Po določbah člena 12(6) Uredbe (EGS) št. 2913/92 se v obdobju treh mesecev še naprej lahko sklicuje na zavezujoče tarifne informacije, ki so jih izdali carinski organi držav članic, ki niso skladne s pravicami, ustanovljenimi s to uredbo.

Člen 3

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. oktobra 1995

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 167, 21.07.1995, str. 7.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev Oznaka KN | Razlogi |

(1) | (2) | (3) |

Prevleke, namenjene za trajno pritrditev na polnjenje in na okvire prednjih in zadnjih sedežev motornih vozil, ki so narejene kakor sledi: sedalo sedeža z zunanjo površino pretežno iz sintetičnega blaga (poliester) in plastike (PVC). Notri je gibljiva kovinska palica,sedalo sedeža z zunanjo površino pretežno iz sintetičnega blaga (poliester) in plastike (PVC). V notranjosti so nameščeni:trakovi s plastičnimi zapirali,gumijasti jermen, ingibljivih kovinskih palic;prevleka naslona za glavo z zunanjo površino pretežno iz sintetičnega blaga (poliester) in plastike (PVC).Blago je podloženo s tenko plastjo celularne plastike, obložene z mrežo iz poliamida, plastika pa je podložena z akrilno tkanino. | 94019080 | Uvrstitev opredeljujejo določbe splošnih pravil 1 do 6 za razlaganje kombinirane nomenklature ter besedila oznak KN 9401, 940190 in 94019080. Te prevleke je treba šteti za dele sedežev z oznako KN 9401. |

--------------------------------------------------